CONSILIUL LOCAL AL MUNICIPIULUI CRAIOVA

HOTĂRÂREA NR. 53
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.105180/2008 întocmit de Direcţia Patrimoniu prin care se propune însuşirea raportului de evaluare pentru terenul aparţinând domeniului privat al municipiului Craiova, aferent spaţiului comercial situat în b-dul Nicolae Titulescu, la parterul blocului I5 şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;  
În conformitate cu prevederile Legii nr.7/1996 a cadastrului şi a publicităţii imobiliare, republicată;

Potrivit Hotărârii Consiliului Local al Municipiului Craiova nr. 215/2008 referitoare la aprobarea vânzării prin negociere directă, a terenului aparţinând domeniului privat al municipiului Craiova, situat pe b-dul Nicolae Titulescu, nr. 35;

În temeiul  art.36, alin.2, lit. c coroborat, art.123 alin.3 şi art.45 alin.3 din Legea nr.215/2001, republicată,  privind administraţia publică locală;

HOTĂRĂŞTE:

Art.1. Se aprobă însuşirea raportului de evaluare a terenului  aparţinând domeniului privat al municipiului Craiova, în suprafaţă de 275 mp, aferent spaţiului comercial de  la parterul blocului I5, ce face parte din Complexul Comercial situat pe b-dul Nicolae Titulescu, nr. 35, prevăzut în anexa care face parte integrantă din prezenta hotărâre.

Art.2. Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Impozite şi Taxe vor aduce la îndeplinire prevederile prezentei hotărâri.

